दामोदरपुर में ऑटो पलटा, तीन घायल
धनबाद | दामोदरपुरकी शांति विहार कॉलोनी में शुक्रवार को एक ऑटो पलट गया। इससे ऑटो चालक सागर और यात्री कपिलदेव राय तथा उमेश गुप्ता जख्मी हो गए। स्थानीय लोगों के मुताबिक, तेलीपाड़ा से दामोदरपुर की तरफ तेजी से जा रहा ऑटो सड़क पर आए कुत्ते को बचाने के चक्कर में पलट गया। चालक ऑटो के नीचे गया, जिससे उसके सिर पर गंभीर चोट लग गई। 65 वर्षीय कपिलदेव राय के पैर में काफी चोट लगी है। हादसे में जख्मी हुए लोगों को काफी देर तक कोई मदद नहीं मिली, क्योंकि उस सड़क पर ज्यादा ट्रैफिक नहीं रहता। कुछ देर बाद हीरापुर की तरफ जा रही एक कार उधर से गुजरी। स्थानीय लोगों ने उसे रुकवाया। कार के चालक ने घायलों को पीएमसीएच पहुंचाया।
awa_Deva hin_Deva